Вера Марковна Орлова 1918 йылдың 25 майында Украинала Екатеринослав (хәҙер Днепропетровск) ҡалаһында тыуған. 1936 йылда Мәскәүҙә урта мәктәпте тамамлай, унда урындағы үҙешмәкәр ансамблеңдә ҡатнаша, гитарала уйнарға өйрәнә һәм балалар өсөн йырҙар отоп ала. 1937—1941 йылдарҙа Мәскәү Революция театры янындағы Театр училищеһында уҡый. 1941—1942 йылдарҙа — Ленсовет исемендәге Мәскәү театры артисы, 1942 йылдың июнь-ноябрь айҙарында (эвакуацияла була) — Хабаровскиҙа Мәскәү Сатира театры артисы. 1942—1974 йылдарҙа— Владимир Маяковский исемендәге Мәскәү академия театры артисы, унда ул тиҫтәләгән ролдәрҙе башҡара. 1974 йылдан алып Ленин комсомолы исемендәге театр труппаһына инә.